ตอนนี้มีอาการกระพริบตาแล้วปวดที่ลูกตาข้างขวา จับที่ลูกก็ปวด ไม่ใช่อาการระคายเคืองที่เปลือกตา แต่เป็นที่ลูกตา คืออาการอะไรคะ รักษายังไงได้บ้าง
สวัสดีค่ะ ปวดตา เป็นอาการเจ็บปวดในดวงตาที่ผู้ป่วยอาจรู้สึกแสบร้อน ปวดตุบ ๆ รอบดวงตา รู้สึกคล้ายโดนทิ่มแทงบริเวณดวงตา หรือรู้สึกเหมือนมีวัตถุแปลกปลอมอยู่ในดวงตาสาเหตุเช่น มีอาการตาล้า ตาแห้ง ดวงตาได้รับการบาดเจ็บ เช่น เป็นแผล ถูกไฟไหม้ หรือโดนวัตถุกระเด็นเข้าตาจากอุบัติเหตุ มีวัตถุแปลกปลอมในดวงตา กระจกตาถลอก อาการอักเสบบริเวณเปลือกตา ม่านตา กระจกตา ตาขาว ผนังลูกตา ตากุ้งยิง โรคต้อหิน ปวดศีรษะไมเกรน ปวดไซนัส โรคภูมิแพ้ที่ตา มีไข้เช่นไข้เลือดออก ก็ทำให้มีอาการปวดกระบอกตาร่วมด้วยได้ค่ะแนะนำพบจักษุแพทย์หรือแพทย์ทั่วไปเพื่อตรวจดูเบื้องต้น ว่ามีความผิดปกติที่ตรวจได้จากภายในตาหรือไม่ การรักษาให้หายขาดต้องขึ้นกับการวินิจฉัยว่าเป็นโรคในกลุ่มใดการดูแลตัวเองเบื้องต้น พักสายตา ถ้าตาแห้งอาจใช้น้ำตาเทียมช่วยได้ หากต้องออกแดดควรใส่แว่นกันแดด รับประทานยาแก้ปวด ยาในกลุ่ม NSAIDs เช่น ยาไอบูโพรเฟน อาจช่วยลดอาการปวดบวมได้